Fra november bliver alt offentlig post digitaliseret. Det har fået to unge handelsstudenter til at starte ny virksomheden "Dig, Mig & IT", hvor de hjælper ældre med at begå sig på internettet. - Det er meget forskelligt, hvordan vi hjælper dem. Nogle har allerede haft kurser, og vil bare have nogle ting opfrisket. Andre ved ikke engang, hvad Google er, siger Natascha Cortz Wammen, der er en af stifterne af virksomheden. En af dem, der har haft gavn af hjælpen, er Esther Rødhus. Hun har haft besøg af pigerne flere gange, og har både lært at bruge Netbank og E-boks. - Det er lidt svært at finde ud af, men jeg tror, at jeg går glip af noget vigtigt, hvis ikke jeg følger med, siger Esther Rødhus. Det koster 250 kroner i timen at få besøg af de to piges hjemmeservice. De startede op i juli og har Indtil videre 15 kunder - og flere på vej.

Referat:
To unge piger har startet egen virksomhed, hvor de tilbyder IT-hjemmeservice til ældre.